

Οίςΐυΐί^ϊιςηθϋ 6γ 
νΑΚνΑΡΑΖΑΟΗΛ 
ϋβΐβ: 2018.02.2<Λ)9:39:27 
ΕΕΤ 

Ρθ35θπ: 5ίβΠ8α ΡϋΡ 
(βπιϋθίΐΰθά) ■ 
ΐοοβίίοη: Α0τβ|5, ΕΙΙίπϊΚο 
Τ γρθ0Γ3ίίθ 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7079 


21 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 558 


ΑΠΟΦΑΣΕΙΣ 

Αριθμ. 660 

Έγκριση Κανονισμού Διδακτορικών Σπουδών 
του Τμή ματος Επιστη μών της Θάλασσας του Πα¬ 
νεπιστημίου Αιγαίου. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(συνεδρία 31/25.01.2018) 

Αφού έλαβε υπόψη: 

- Τις διατάξεις του π.δ. 83/1984 (ΦΕΚ Α' 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας» όπως ισχύει. 

-Τη διάταξη του άρθρου 1 του π.δ. 155/2009 σε συν¬ 
δυασμό με τις διατάξεις των άρθρων 46 έως 49 του π.δ. 
160/2008 (ΦΕΚ 220 Α703.11.2008) και με τις διατάξεις των 
άρθρων 13-15 του «Κώδικα Διοικητικής Διαδικασίας». 

-Τις διατάξεις του άρθρου 45, παρ. 2 και του άρθρου 
85, παρ. 6 του ν. 4485/2017 «Οργάνωση και λειτουργία 
της ανώταντης εκπαίδευσης, ρυθμίσεις για την έρευνα 
και άλλες διατάξεις» (ΦΕΚ 114/04.08.2017, τ.Α'). 

- Την απόφαση της υπ' αριθμ. 89 (επαναληπτικής)/ 
13.12.2017 έκτακτης συνεδρίασης Συγκλήτου, θέμα 2.1 
«Έγκριση πλαισίου κανονισμού διδακτορικών σπουδών». 

-Την απόφαση της υπ' αριθμ. 6/18.1.2018 συνεδρίασης 
της Συνέλευσης του Τμήματος Επιστημών της Θάλασσας, 
θέμα 3.4. «Έγκριση κανονισμού Διδακτορικών Σπουδών 
του Τμήματος». 

- Το υπ' αριθμ. 31/25.01.2018 πρακτικό της συνεδρί¬ 
ασης της Συγκλήτου, θέμα 10.1. «Έγκριση Κανονισμών 
Διδακτορικών Σπουδών των Τμημάτων του Ιδρύματος». 

- Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπο¬ 
λογισμού του Ιδρύματος, αποφασίζει: 

και εγκρίνει τον Κανονισμό Διδακτορικών Σπουδών 
του Τμήματος Επιστημών της Θάλασσας, της Σχολής 
Περιβάλλοντος, ως ακολούθως: 

Άρθρο 1 
Γενικές Αρχές 

Στον παρόντα Κανονισμό παρουσιάζονται η δομή και 
οι κανόνες λειτουργίας του Προγράμματος Διδακτορι¬ 
κών Σπουδών του Τμήματος Επιστημών της Θάλασσας 
του Πανεπιστημίου Αιγαίου. 


Οι Διδακτορικές σπουδές του Τμήματος Επιστημών 
της Θάλασσαςτου Πανεπιστημίου Αιγαίου αποσκοπούν 
στην προαγωγή της πρωτότυπης επιστημονικής έρευνας 
και οδηγούν στην απόκτηση Διδακτορικού Διπλώματος 
(Δ.Δ.). 

Άρθρο 2 

Νομικό πλαίσιο Προγράμματος 

Διδακτορικών Σπουδών 

Τ ο Πρόγραμμα Διδακτορικών Σπουδών του Τ μήματος 
Επιστημών της θάλασσας του Πανεπιστημίου Αιγαίου 
οργανώνεται και λειτουργεί σύμφωνα με τις διατάξεις 
του ν. 4485/2017 και του εν γένει θεσμικού πλαισίου 
όπως κάθε φορά ισχύει. 

Άρθρο 3 

Διδακτορικό Δίπλωμα 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου 1 του στην εξέλιξη της γνώσης στον αντίστοιχο 
επιστημονικό κλάδο. 

Άρθρο 4 

Δικαίωμα υποβολής αίτησης 

για εκπόνηση Διδακτορικής Διατριβής 

Δικαίωμα υποβολής αίτησης (άρθρο 38 του ν. 4485/ 
2017) για εκπόνηση διδακτορικής διατριβής έχει ο κάτο¬ 
χος Διπλώματος Μεταπτυχιακών Σπουδών (Δ.Μ.Σ.) Α.Ε.Ι. 
της ημεδαπής ή αναγνωρισμένου ως ισότιμου της αλλο¬ 
δαπής ή ενιαίου και αδιάσπαστου τίτλου σπουδών με¬ 
ταπτυχιακού επιπέδου του άρθρου 46 του ν. 4485/2017. 
Σε ειδικές περιπτώσεις που προβλέπονται από τον Κα¬ 
νονισμό Διδακτορικών Σπουδών, γίνεται αιτιολογημένα 
δεκτός ως υποψήφιος διδάκτορας και μη κάτοχος Δ.Μ.Σ. 

Άρθρο 5 

Επιλογή Υποψήφιου Διδάκτορα 

χωρίς Δίπλωμα Μεταπτυχιακών Σπουδών 

(Δ.Μ.Σ.) 

Σε ειδικές περιπτώσεις λόγω της εγνωσμένης ποιότη¬ 
τας του επιστημονικού ή επαγγελματικού του έργου, ή 
αν ο υποψήφιος έχει εξαιρετικής ποιότητας και επιπέ- 

1 Για λόγους ομαλής ροής του κειμένου εφεξής δε γίνεται 
ξεχωριστή αναφορά στα δύο φύλα. 

δου επιστημονική/ές δημοσίευση/εις ή ευρεσιτεχνία, 
και μετά από αιτιολογημένη απόφαση της Συνέλευσης, 
μπορεί να γίνει δεκτός και μη κάτοχος Δ.Μ.Σ. 

Στην περίπτωση αυτή ο Υποψήφιος υποχρεούται να 
περατώσει οργανωμένο κύκλο επιπρόσθετων μαθημά¬ 
των που ορίζεται από τη Συνέλευση στο πλαίσιο των 
Προγραμμάτων Μεταπτυχιακών Σπουδών (Π.Μ.Σ.) του 
Ιδρύματος. Το Τμήμα μπορεί να ορίσει, επιπλέον, και 
άλλα κριτήρια. 

Στις εξαιρετικές αυτές περιπτώσεις κατά τις οποίες 
γίνεται δεκτός/η μη κάτοχος Δ.Μ.Σ., απαιτείται Πτυχίο 
Ελληνικού Α.Ε.Ι. ή ομοταγούς πανεπιστημίου του εξωτε¬ 
ρικού αναγνωρισμένου από το ΔΙΚΑΤΣΑ ή τον ΔΟΑΤΑΠ. 

Άρθρο 6 

Διαδικασία επιλογής Υποψηφίων Διδακτόρων 

Α. Γενικά θέματα 

Α.1 Διαδικασία επιλογής 

Η διαδικασία επιλογής/εγγραφής Υποψήφιου Διδάκτο- 
ρος προϋποθέτει: [α] είτε υποβολή αίτησης (άρθρο 38 του 
ν. 4485/2017) από τον ενδιαφερόμενο κατά τη διάρκεια 
κάθε ακαδημαϊκού έτους και ειδικότερα στις ημερομηνίες 
που προβλέπονται στον Κανονισμό Διδακτορικών Σπου¬ 
δών, στη Γραμματεία του Τμήματος στο οποίο επιθυμεί 
να εκπονήσει Διδακτορική Διατριβή, [β] είτε την εμπρό¬ 
θεσμη υποβολή αίτησης μετά από δημοσίευση σχετικής 
προκήρυξης ή πρόσκλησης εκδήλωσης ενδιαφέροντος 
για εκπόνηση Διδακτορικής Διατριβής σύμφωνα με τις 
διατάξεις του άρθρου 42 του ν. 4485/2017. 

Α.2 Διαδικασία επιλογής μετά από προκήρυξη ή πρό¬ 
σκληση εκδήλωσης ενδιαφέροντος για εκπόνηση διδα¬ 
κτορικής διατριβής (άρθρο 42 ν. 4485/2017). 

Είναι δυνατή η προκήρυξη θέσεων υποψήφιων διδα¬ 
κτόρων, υποτρόφων ή όχι, σύμφωνα με όσα ορίζονται 
στον Κανονισμό Διδακτορικών Σπουδών. Οι σχετικές 
προκηρύξεις δημοσιοποιούνται, είτε δια του ημερήσιου 
τύπου, είτε δια ανάρτησης στους οικείους διαδικτυακούς 
τόπους, είτε δια ανάρτησης σε σελίδες κοινωνικής δικτύ¬ 
ωσης του Τ μήματος. 

Οι προϋποθέσεις, οι όροι, οι προθεσμίες και οι διαδι¬ 
κασίες κατάθεσης υποψηφιοτήτων και επιλογής υποψη¬ 
φίων διδακτόρων, καθώς και πρόσθετες υποχρεώσεις 
αυτών, παραδοτέα, χρονικά όρια ολοκλήρωσης των δι¬ 
ατριβών και συναφή θέματα, μνημονεύονται ρητά στις 
σχετικές προκηρύξεις και προσκλήσεις. 

Η ανάθεση επίβλεψης των εν λόγω διδακτορικών δι¬ 
ατριβών μπορεί, βάσει της προκήρυξης, να υπόκειται 
σε επιπλέον διαδικασίες και κριτήρια από εκείνα που 
προβλέπονται στον ανωτέρω νόμο και στον οικείο Κα¬ 
νονισμό Διδακτορικών Σπουδών. 

Α.3 Στο Τμήμα Επιστημών της θάλασσας η υποβολή 
αίτησης για εκπόνηση διδακτορικής διατριβής μπορεί να 
κατατίθεται καθ’ όλη τη διάρκεια του ακαδημαϊκού έτους. 

Β. Ως Υποψήφιοι Διδάκτορες γίνονται δεκτοί κάτοχοι: 

(α) Πτυχίου Α.Ε.Ι. της ημεδαπής ή ομοταγούς αναγνω¬ 
ρισμένου Ιδρύματος της αλλοδαπής. 

(β) Διπλώματος Μεταπτυχιακών Σπουδών Α.Ε.Ι. της 
ημεδαπής ή ομοταγούς αναγνωρισμένου Ιδρύματος της 


αλλοδαπής (άρθρο 38 του ν. 4485/2017) ή ενιαίου και 
αδιάσπαστου τίτλου σπουδών μεταπτυχιακού επιπέδου 
κατά το άρθρο 46 του ν. 4485/2017. 

(γ) Εξαίρεση από την υποχρέωση κατοχής Μ.Δ.Ε. για 
Υ.Δ., είναι δυνατή σύμφωνα με όσα ορίζονται ανωτέρω 
στο άρθρο 5 του παρόντος Κανονισμού. 

Γ. Απαιτούμενα δικαιολογητικά. 

Ο Υποψήφιος υποβάλλει, καθ' όλη τη διάρκεια κάθε 
ακαδημαϊκού έτους, σχετική αίτηση στη Γραμματεία του 
Τμήματος Επιστημών της θάλασσας, στο οποίο επιθυμεί 
να εκπονήσει διδακτορική διατριβή. 

Στην αίτηση αναγράφεται ο προτεινόμενος τίτλος, η 
προτεινόμενη γλώσσα εκπόνησης, η οποία μπορεί να 
είναι διάφορη της ελληνικής, ο προτεινόμενος ως επιβλέ- 
πων της διδακτορικής διατριβής (ο οποίος θα πρέπει να 
έχει δικαίωμα επίβλεψης διδακτορικής διατριβής, σύμ¬ 
φωνα με όσα ορίζονται στο άρθρο 39 του ν. 4485/2017). 

Επίσης συμπεριλαμβάνεται ένα Συνοπτικό Σχέδιο Πρό¬ 
τασης Διδακτορικής Διατριβής (άρθρο 38 του ν. 4485/ 
2017) το οποίο μπορεί να περιέχει: 

ί. Προτεινόμενο θέμα Διδακτορικής Διατριβής. 

ϋ. Περιγραφή του σκοπού της Διδακτορικής Διατριβής, 
καθώς και των επιμέρους στόχων αυτής. 

ϋί. Περιγραφή της μεθοδολογίας που θα ακολουθηθεί. 

ίν. Ενδεικτική βιβλιογραφία. 

ν. Προσδοκώμενα αποτελέσματα. 

Η αίτηση θα πρέπει να συνοδεύεται από τα παρακάτω 
δικαιολογητικά σε έντυπη ή ηλεκτρονική μορφή. 

1. Αίτηση (άρθρο 38 του ν. 4485/2017). 

2. Αναλυτικό Βιογραφικό Σημείωμα (άρθρο 38 του 
ν. 4485/2017). 

3. Φωτοτυπία Πτυχίου/Διπλώματος. 

4. Φωτοτυπία Μεταπτυχιακού Τίτλου Σπουδών. 

5. Πιστοποιητικό επαρκούς γνώσης μίας τουλάχιστον 
επίση μης γλώσσας της Ευρώπης, εφόσον προβλέπεται 
στις απαιτήσεις του Τμήματος ή αναφέρεται στην προ¬ 
κήρυξη. 

ό.Τουλάχιστον 2 συστατικές επιστολές από Καθηγητές 
Α.Ε.Ι. με τους οποίους ο Υποψήφιος είχε ή έχει ακαδη¬ 
μαϊκή σχέση. 

7. Ψηφιακά αντίγραφα άρθρων που δημοσιεύτηκαν 
είτε σε επιστημονικά περιοδικά είτε σε πρακτικά συ¬ 
νεδρίων τα οποία δημοσιεύουν εργασίες με σύστημα 
κριτών, μονογραφίες ή διακρίσεις. 

Δ. Η Συνέλευση τουΤμήματος Επιστημών της Θάλασ¬ 
σας του Πανεπιστημίου Αιγαίου, με βάση τη συνάφεια 
του ερευνητικού αντικειμένου, ορίζει, ανά κατηγορία 
αιτήσεων, τριμελή επιτροπή από Μέλη ΔΕΠ τουΤμήμα¬ 
τος, η οποία μελετά τις υποψηφιότητες και καλεί σε συ¬ 
νέντευξη τους ενδιαφερομένους. Η επιτροπή υποβάλλει 
εγγράφως αναλυτικό υπόμνημα, με το οποίο εισηγείται 
την αποδοχή ή την απόρριψη κάθε υποψηφιότητας, κα¬ 
θώς και την ανάληψη της επίβλεψης της Διδακτορικής 
Διατριβής είτε σύμφωνα με την πρόταση του υποψήφι¬ 
ου είτε, αν πρόταση δεν υφίσταται, με κριτήριο τη σύ¬ 
μπτωση ή τη συνάφεια με τον επιστημονικό κλάδο όπου 
εμπίπτει το θέμα της Διδακτορικής Διατριβής (άρθρο 38 
του ν. 4485/2017) και μετά από συνεννόηση με τον/την 
προτεινόμενο/η επιβλέποντα/ουσα. 

Η Συνέλευση του Τμήματος, αφού λάβει τη γνώμη του/ 
της προτεινόμενου/νης επιβλέποντος, τη συνεκτιμά με 
το υπόμνημα της επιτροπής και εγκρίνει ή απορρίπτει 
αιτιολογημένα την αίτηση του υποψήφιου. Στην εγκρι¬ 
τική απόφαση ορίζεται και η γλώσσα συγγραφής της 
διδακτορικής διατριβής(άρθρο 38 του ν. 4485/2017) και 
όσα αφορούν στην επίβλεψη της σύμφωνα με τα αναφε- 
ρόμενα στο σχετικό άρθρο του παρόντος Κανονισμού. 

Με απόφαση της η Συνέλευση του Τμήματος μπορεί να 
ορίσει ως προϋπόθεση για την εκπόνηση της Διδακτορι¬ 
κής Διατριβής ενός Υποψηφίου την παράλληλη επιτυχή 
παρακολούθηση μαθήματος/ων ή άλλες συναφείς με την 
εκάστοτε επιστημονική έρευνα δραστηριότητες (άρθρο 
45 παραγρ. 2 του ν. 4485/2017). 

Άρθρο 7 

Επίβλεψη Διδακτορικής Διατριβής 

Α. Δικαίωμα επίβλεψης (άρθρο 39 του ν. 4485/2017). 

Δικαίωμα επίβλεψης διδακτορικών διατριβών έχουν 
τα Μέλη Δ.Ε.Π. Α βαθμίδας, Αναπληρωτή και Επίκουρου 
του οικείου ή άλλου Α.Ε.Ι. ή ερευνητές Α', Β' ή Γ' βαθ¬ 
μίδας από ερευνητικά κέντρα του άρθρου 13Α του ν. 
4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή ως 
διαφορετικά ορίζεται από το ισχύον εκάστοτε νομοθε¬ 
τικό πλαίσιο. 

Κάθε Επιβλέπων μπορεί να επιβλέπει έως 8 (μη συνυ¬ 
πολογισμένων τυχόν συνεπιβλέψεων), το ανώτερο, Υ.Δ. 
(άρθρο 45 παρ. 2 του ν. 4485/2017). 

Σε περίπτωση προκήρυξης για εκπόνηση Διδακτορι¬ 
κής Διατριβής, η ανάθεση της επίβλεψης μπορεί βάσει 
της προκήρυξης να υπόκειται σε επιπλέον διαδικασίες 
και κριτήρια από εκείνα που προβλέπονται στον νόμο 
και στον οικείο Κανονισμό Διδακτορικών Σπουδών (άρ¬ 
θρο 42 του ν. 4485/2017). 

Β. Συγκρότηση Τριμελούς Συμβουλευτικής Επιτροπής 
(άρθρο 39, παρ. 2 του ν. 4485/2017). 

Η Συνέλευση του Τμήματος αναθέτει στον προτεινό- 
μενο επιβλέποντα, σύμφωνα με την παρ. 3 του άρθρου 
38 του ν. 4485/2017, την επίβλεψη της Διδακτορικής 
Διατριβής και ορίζει Τριμελή Συμβουλευτική Επιτροπή, 
με αρμοδιότητα να πλαισιώνει και να υποστηρίζει την 
εκπόνηση και συγγραφή της. 

Στην Επιτροπή του προηγούμενου εδαφίου μετέχουν 
ως μέλη, ο επιβλέπων και δύο ακόμη Μέλη Δ.Ε.Π. Α' βαθ¬ 
μίδας, Αναπληρωτή και Επίκουρου από το οικείο ή άλλο 
Α.Ε.Ι. ή καθηγητές αναγνωρισμένων ως ομοταγών ιδρυ¬ 
μάτων της αλλοδαπής, οι οποίοι είναι κάτοχοι διδακτορι¬ 
κού διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. 


Στη συμβουλευτική επιτροπή μετέχει τουλάχιστον 
ένα (1) Μέλος Δ.Ε.Π. από τις τρεις πρώτες βαθμίδες του 
οικείου Τμήματος. 

Γ. Αδυναμία τέλεσης χρεών Επιβλέποντος (άρθρο 39, 
παρ. 3 του ν. 4485/2017). 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί να επιβλέψει για μεγάλο χρονικό 
διάστημα κατά τα ειδικότερα οριζόμενα στον Κανονισμό 
Διδακτορικών Σπουδών, η Συνέλευση του Τμήματος, 
εκτιμώντας τις περιστάσεις, αναθέτει σε άλλο άτομο την 
επίβλεψη, σύμφωνα με όσα ορίζονται στις προηγούμε¬ 
νες παραγράφους, είτε με δική της πρωτοβουλία, είτε 
ύστερα από αίτηση του Υ.Δ. και γνώμη του προτεινόμε- 
νου επιβλέποντος. Διαφορετικά, αναθέτει την επίβλεψη 
σε ένα από τα άλλα δύο (2) μέλη της Τριμελούς Συμ¬ 
βουλευτικής Επιτροπής, ακόμη και καθ' υπέρβαση του 
μέγιστου αριθμού υποψήφιων διδακτόρων που μπορεί 
να επιβλέπεται ανά άτομο, σύμφωνα με όσα ορίζονται 
στον παρόντα Κανονισμό. 

Δ. Μετακίνηση/συνταξιοδότηση Επιβλέποντος (άρθρο 
39, παρ. 2 του ν. 4485/2017). 

Αν ο αρχικά επιβλέπων μετακινηθεί σε άλλο Α.Ε.Ι. ή 
Τμήμα Α.Ε.Ι. ή συνταξιοδοτηθεί, συνεχίζει να εκτελεί 
χρέη επιβλέποντος των διδακτορικών διατριβών που 
έχει αναλάβει και ο τίτλος απονέμεται από το Πανεπι¬ 
στήμιο Αιγαίου. 

Ε. Ανάρτηση στην Ιστοσελίδα του Τμήματος (άρθρο 
39, παρ. 4 του ν. 4485/2017). 

Τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών, οι τίτλοι των εκπο¬ 
νούμενων διδακτορικών διατριβών και σύντομη περί¬ 
ληψη αυτών, καθώς και τα μέλη των συμβουλευτικών 
επιτροπών αναρτώνται από τη Γραμματεία του Τμήματος 
στον διαδικτυακό τόπο του Τμήματος/Ιδρύματος στην 
ελληνική και στην αγγλική γλώσσα. 

Άρθρο 8 

Εκπόνηση της Διδακτορικής Διατριβής 

Κατά τη διάρκεια εκπόνησης της Διδακτορικής Δι¬ 
ατριβής, ο Υ.Δ. ασχολείται με την αξιολόγηση και δι- 
ερεύνηση των πηγών, τη συλλογή των ερευνητικών 
δεδομένων, καθώς και την επεξεργασία και ανάλυση 
των δεδομένων αυτών. Η Διδακτορική Διατριβή πρέπει 
να αποτελεί σημαντική νέα συνεισφορά στην επιστη¬ 
μονική γνώση. 

Ο Υ.Δ. έχει τη δυνατότητα να πραγματοποιήσει ένα 
μέρος της έρευνας του σε Πανεπιστήμιο άλλης χώρας 
μετά από σύμφωνη γνώμη της Τριμελούς Συμβου¬ 
λευτικής Επιτροπής και της Γ.Σ.Ε.Σ. προκειμένου να 
εξοικειωθεί με το διεθνές σύστημα αξιολόγησης και 
τεκμηρίωσης της επιστημονικής γνώσης ή/και για 
να συνεργαστεί σε ερευνητικό επίπεδο με άλλους 
ερευνητές. Ο Υποψήφιος οφείλει να επιδιώκει ενεργή 
παρουσία στο διεθνές ακαδημαϊκό γίγνεσθαι συμ¬ 
μετέχοντας σε σεμινάρια ή επιστημονικά συνέδρια, 
αποβλέποντας στην αναγνώριση της έρευνας του με 
δημοσιεύσεις σε περιοδικά με σύστημα κριτών, όπου 
αυτό είναι εφικτό. 

Άρθρο 9 

Χρονική διάρκεια εκπόνησης 

Διδακτορικής Διατριβής 

Α. Ελάχιστη Διάρκεια (άρθρο 40, παρ. 1 του ν. 4485/ 
2017). 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. 

Β. Μέγιστος χρόνος ολοκλήρωσης Διδακτορικής Δι¬ 
ατριβής 

Μέγιστος χρόνος ολοκλήρωσης Διδακτορικής Διατρι¬ 
βής (άρθρο 45, παρ. 2 του ν. 4485/2017) ορίζεται τα οκτώ 
(8) έτη (το διπλάσιο του ελάχιστου χρόνου και μετά από 
αίτημα του Υ.Δ. παράταση έως δύο ετών εξαιρουμένων 
των αναστολών σπουδών). 

Γ. Αναστολή εκπόνησης Διδακτορικής Διατριβής. 

Ο Υποψήφιος μπορεί κατά τη διάρκεια των σπουδών 
του στο Διδακτορικό Πρόγραμμα να ζητήσει μεεπαρκώς 
αιτιολογημένη αίτηση του την αναστολή της ανωτέρω 
περιόδου για χρονική περίοδο μέχρι 2 ετών συνολικά. 

Άρθρο 10 

Δικαιώματα και Υποχρεώσεις 

Υποψήφιου Διδάκτορα 

Ο Υποψήφιος Διδάκτορας υποχρεούται σε ανανέωση 
εγγραφής ανά ακαδημαϊκό έτος (άρθρο 45, παρ. 2 του 
ν. 4485/2017). 

Ο Υποψήφιος Διδάκτορας έχει την υποχρέωση να πα¬ 
ρουσιάζει από την 1 η Σεπτεμβρίου έως την 31 Μάίου 
στην Τριμελή Συμβουλευτική Επιτροπή προφορικά, εν¬ 
δεχομένως στο πλαίσιο ανοιχτών ημερίδων υποψηφίων 
διδακτόρων, και εγγράφως τη συντελούμενη πρόοδο 
στην εκπόνηση της Διδακτορικής Διατριβής του. Αντί¬ 
γραφο του σχετικού υπομνήματος, καθώς και σχόλια 
επ’ αυτού από τον Επιβλέποντα ή την Τριμελή Συμβου¬ 
λευτική Επιτροπή, συνοδευόμενο από Έκθεση Προό¬ 
δου που συντάσσει η εν λόγω Επιτροπή, κατατίθεται 
στη Γραμματεία του Τμήματος και καταχωρίζεται στον 
ατομικό φάκελο του Υποψηφίου/ας (άρθρο 40, παρ. 2 
του ν. 4485/2017). 

Ο Υποψήφιος Διδάκτορας διατηρεί πλήρη τα δικαι¬ 
ώματα και τις παροχές που προβλέπονται για τους 
μεταπτυχιακούς φοιτητές του Τμήματος (ενδεικτικά 
αναφέρονται: τεχνολογική και οικονομική υποστήριξη, 
βραβεία, υποτροφίες, παροχές φοιτητικής μέριμνας, εκ¬ 
προσώπηση σε Συλλογικά Όργανα κλπ.), πέντε (5) έτη 
απάτην ημερομηνία ορισμού τηςΤριμελούς Συμβουλευ¬ 
τικής Επιτροπής, ενώ μετά την ολοκλήρωση της Διδακτο¬ 
ρικής Διατριβής διατηρεί πλήρη δικαιώματα χρήσης των 
πανεπιστημιακών βιβλιοθηκών για μια περίοδο επιπλέον 
πέντε (5) ετών (άρθρο 40, παρ. 3 του ν. 4485/2017). 

Η Τριμελής Συμβουλευτική Επιτροπή μπορεί να ορί¬ 
σει υποχρέωση συμμετοχής σε σεμινάρια, συνέδρια και 
λοιπές ακαδημαϊκές εκδηλώσεις ή δημοσίευση πρωτό¬ 
τυπων εργασιών σε επιστημονικά περιοδικά αναγνωρι¬ 
σμένου κύρους με σύστημα κριτών ή παρουσίαση σχε¬ 
τικών με το θέμα της διδακτορικής διατριβής εργασιών 


σε συνέδρια με σύστημα κριτών, σεμινάρια ή ημερίδες 
(άρθρο 45, παρ. 2 του ν. 4485/2017). Προκειμένου να 
κατοχυρωθεί το δικαίωμα εκκίνησης της διαδικασίας 
εξέτασης με τον ορισμό της επταμελούς εξεταστικής 
επιτροπής, απαιτείται να έχει παραχθεί από τη διδακτο¬ 
ρική έρευνα του υποψήφιου διδάκτορα μια τουλάχιστον 
δημοσίευση με τον ίδιο ως πρώτο συγγραφέα σε επι¬ 
στημονικό περιοδικό του 50, ή έστω αυτή να έχει γίνει 
πλήρως αποδεκτή από το περιοδικό. 

Η υποχρέωση παρακολούθησης/συμμετοχής σε μα¬ 
θήματα ή εργαστήριαπροτείνεται απότηνΤριμελή Συμ¬ 
βουλευτική Επιτροπή και εγκρίνεται από τη Συνέλευση 
(άρθρο 45, παρ. 2 του ν. 4485/2017). 

Ο Υποψήφιος Διδάκτορας οφείλει να παρουσιάσει 
δημοσίως σε ανοιχτή εκδήλωση τουλάχιστον δύο φο¬ 
ρές την πρόοδο της διδακτορικής του έρευνας: η πρώ¬ 
τη εντός 2 ετών από την έναρξη των διδακτορικών του 
σπουδών και η δεύτερη τουλάχιστον τρεις μήνες πριν 
από τον ορισμό της επταμελούς εξεταστικής επιτροπής. 

Άρθρο 11 

Δυνατότητα απασχόλησης 

Υποψηφίου Διδάκτορα 

Με πρόταση της Συνέλευσης του Τμήματος και κοινή 
απόφαση των Υπουργών Παιδείας και Οικονομικών μπο¬ 
ρεί να ανατίθεται σε Υ.Δ. η επικουρία Μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παρ. 3, εδάφιο ε, του ν. 3685/2008). 

Υποψήφιοι Διδάκτορες που εμπίπτουν στο άρθρο 19 
παρ. 4 του ν. 4452/2017 δύναται να προσλαμβάνονται 
ως ακαδημαϊκοί υπότροφοι δια πράξεως του οικείου 
Τμήματος με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού, εργαστηριακού ή κλινικού 
έργου καθοριζόμενου διατηςσυμβάσεως. Η προκήρυξη 
του γνωστικού αντικειμένου γίνεται μετά από πρόταση 
της Γενικής Συνέλευσης του Τομέα και έγκριση από τη 
Συνέλευση Τ μήματος. Η διάρκεια της συμβάσεως καθο¬ 
ρίζεται μέχρι ενός πανεπιστημιακού έτους κατά περίπτω¬ 
ση, ανάλογα με τις ανάγκες του Τομέα. Δύναται αυτή να 
ανανεώνεται ή να παρατείνεται, πλην όμως ο συνολικός 
χρόνος πρόσληψης δεν δύναται να υπερβεί τα τρία (3) 
πανεπιστημιακά έτη. Η απασχόληση των ανωτέρω δύ- 
ναται να είναι πλήρης ή μερική και η κάλυψη της αποζη¬ 
μίωσης τους θα γίνεται από υποτροφίες και πόρους που 
θα εξασφαλίζει το Τμήμα, χωρίς αύξηση της κρατικής 
επιχορήγησης προς το οικείο Α.Ε.Ι. και σύμφωνα με τις 
κείμενες διατάξεις. 

Άρθρο 12 

Αλλαγή θέματος Διδακτορικής Διατριβής 

Για την αλλαγή του θέματος της Διδακτορικής Δια¬ 
τριβής απαιτείται η εισήγηση του Επιβλέποντος και η 
έγκριση της Συνέλευσης του Τμήματος. Η αλλαγή του 
θέματος της Διδακτορικής Διατριβής αποκλείεται μετά 
την υποβολή αίτησηςτου Υποψήφιου Διδάκτορα για τη 
δημόσια υποστήριξη και την αξιολόγηση της. 

Άρθρο 13 

Γλώσσα συγγραφής Διδακτορικής Διατριβής 

Η Διδακτορική Διατριβή συντάσσεται σε γλώσσα που 
αποφασίζει η Συνέλευση (άρθρο 38 παρ. 3 του ν. 4485/ 
2017). Σε περίπτωση που η Διδακτορική Διατριβή έχει 
γραφεί σε άλλη γλώσσα, ο υποψήφιος υποβάλλει συ¬ 
νημμένη στη Διδακτορική Διατριβή εκτενή περίληψη 
της στην ελληνική γλώσσα. 

Άρθρο 14 

Τελική Αξιολόγηση 

και Κρίση Διδακτορικής Διατριβής 

Α. Υποβολή εισηγητικής έκθεσης της Τριμελούς Συμ¬ 
βουλευτικής Επιτροπής στη Συνέλευση του Τμήματος. 

Μετά την ολοκλήρωση εκπόνησης της Διδακτορικής 
Διατριβής ο υποψήφιος υποβάλλει αίτηση στη Γραμ¬ 
ματεία για τη δημόσια υποστήριξη και την αξιολόγηση 
της. Η αίτηση κοινοποιείται στην Τριμελή Συμβουλευτική 
Επιτροπή, η οποία συσκέπτεται, αποφασίζει κατά πλειο- 
ψηφία την έγκριση ή την απόρριψη της και, εφόσον αυτή 
εγκριθεί, συντάσσει αναλυτική Εισηγητική Έκθεση που 
υποβάλλεται στη Συνέλευση του Τμήματος. Στην εισηγη¬ 
τική έκθεση προτείνεται και ορισμός της επταμελούς εξε¬ 
ταστικής επιτροπής (άρθρο 41, παρ. 1 του ν. 4485/2017). 

Εάν η Τριμελής Συμβουλευτική επιτροπή δεν εγκρίνει 
την αίτηση του/της Υ.Δ. του δίνει αναλυτικά επιστημο¬ 
νικές παρατηρήσεις και προτάσεις για βελτίωση, καθώς 
και χρονοδιάγραμμα υλοποίησης. 

Β. Ορισμός Επταμελούς Εξεταστικής Επιτροπής από 
Συνέλευση. 

Η Συνέλευση του Τμήματος Επιστημών της Θάλασσας 
ορίζει Επταμελή Εξεταστική Επιτροπή για την αξιολόγη¬ 
ση της Διδακτορικής Διατριβής (άρθρο 41, παρ. 1 του 
ν. 4485/2017). 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν. 4485, καθώς και τέσσερα (4) επιπλέον μέλη, που 
πληρούν τα κριτήρια του δευτέρου εδαφίου της παρ. 2 
του άρθρου 39 του ν. 4485/2017. 

Τ α αφυπηρετήσαντα μέλη της τριμελούς συμβουλευ¬ 
τικής επιτροπής, που έχουν αντί κατασταθεί σύμφωνα με 
την παρ. 2, μπορεί να παρίστανται κατά τη συνεδρίαση 
χωρίς δικαίωμα ψήφου. 

Γ. Υποχρεώσεις του υποψήφιου Διδάκτορα. 

Ο Υποψήφιος Διδάκτορας υποχρεούται, μετά την 
υποβολή της Εισηγητικής Έκθεσης της Τ ριμελούς Συμ¬ 
βουλευτικής Επιτροπής και τον ορισμό της επταμελούς 
εξεταστικής επιτροπής από τη Συνέλευση να καταθέσει 
στη Γραμματεία του Τμήματος: 

ί. τη Διδακτορική Διατριβή σε ηλεκτρονική μορφή. 

Π. Υπεύθυνη δήλωση στην οποία να βεβαιώνει ότι «Εί¬ 
μαι ο/η αποκλειστικός/ή συγγραφέας της υποβληθείσας 
Διδακτορικής Διατριβής με τίτλο «...». Η συγκεκριμένη 
Διδακτορική Διατριβή είναι πρωτότυπη και εκπονήθη¬ 
κε αποκλειστικά για την απόκτηση του Διδακτορικού 


διπλώματος του Τμήματος Επιστημών της Θάλασσας. 
Κάθε βοήθεια, την οποία είχα για την προετοιμασία της, 
αναγνωρίζεται πλήρως και αναφέρεται επακριβώς στην 
εργασία. Επίσης, επακριβώς αναφέρω στην εργασία τις 
πηγές, τις οποίες χρησιμοποίησα, και μνημονεύω επώνυ¬ 
μα τα δεδομένα ή τις ιδέες που αποτελούν προϊόν πνευ¬ 
ματικής ιδιοκτησίας άλλων, ακόμη κι εάν η συμπερίληψη 
τους στην παρούσα εργασία υπήρξε έμμεση ή παραφρα- 
σμένη. Γενικότερα, βεβαιώνω ότι κατά την εκπόνηση 
της Διδακτορικής Διατριβής έχω τηρήσει απαρέγκλιτα 
όσα ο νόμος ορίζει περί διανοητικής ιδιοκτησίας και έχω 
συμμορφωθεί πλήρως με τα προβλεπόμενα στο νόμο 
περί προστασίας προσωπικών δεδομένων και τις αρχές 
Ακαδημαϊκής Δεοντολογίας. 

Η υπεύθυνη δήλωση προσαρτάται στην οπίσθια 
(νθΓεο) όψη πριν από τη σελίδα τίτλου κάθε Διδακτορι¬ 
κής Διατριβής που κατατίθεται στο Τμήμα. 

Μί. Σε περίπτωση που η Διδακτορική Διατριβή έχει γρα¬ 
φεί σε άλλη γλώσσα, ο υποψήφιος υποβάλλει συνημ¬ 
μένη στη Διατριβή εκτενή περίληψη της στην ελληνική 
γλώσσα. 

Δ. Ορισμός ημερομηνίας παρουσίασης - αξιολόγησης 
διατριβής. 

Με πρωτοβουλία του Προέδρου του Τμήματος και σε 
συνεννόηση με τον/την Επιβλέποντα/ουσα και τον/την 
Υ.Δ., μετά την κοινοποίηση της Διδακτορικής Διατριβής 
που έχει κατατεθεί προς εξέταση από τη Γραμματεία σε 
όλα τα Μέλη της ορισθείσας Επταμελούς Εξεταστικής 
Επιτροπής, ορίζεται εντόςτετραμήνου η ημερομηνία και 
η ώρα της προφορικής δημόσιας παρουσίασης και αξι¬ 
ολόγησης της Διδακτορικής Διατριβής σε αίθουσα της 
Πανεπιστημιακής Μονάδας του Τμήματος Επιστημών 
της Θάλασσας του Πανεπιστημίου Αιγαίου. 

Η πρόσκληση κοινοποιείται έγκαιρα στην πανεπιστη¬ 
μιακή κοινότητα και η παρακολούθηση της είναι ελεύ¬ 
θερη στο κοινό. Κατά τη διαδικασία παρουσίασης και 
αξιολόγησης προϋποτίθεται η φυσική παρουσία, οπωσ¬ 
δήποτε του υποψήφιου/ας και τουλάχιστον τεσσάρων 
(4) Μελών της Επταμελούς Εξεταστικής Επιτροπής. Τα 
υπόλοιπα Μέλη δικαιούνται να μετάσχουν μέσω τηλεδι¬ 
άσκεψης. Ο Υποψήφιος παρουσιάζει το περιεχόμενο της 
επιστημονικής έρευνας του/της και τα πορίσματα της και 
απαντά σε ερωτήσεις και σχόλια μελών της Επταμελούς 
Επιτροπής ή των τυχόν αφυπηρετησάντων μελών της 
Τριμελούς Συμβουλευτικής Επιτροπής. Τα αφυπηρετή¬ 
σαντα μέλη της τριμελούς συμβουλευτικής επιτροπής, 
μπορεί να παρίστανται κατά τη συνεδρίαση χωρίς δι¬ 
καίωμα ψήφου. Η Επιτροπή στη συνέχεια συνεδριάζει 
χωρίς την παρουσία τρίτων, κρίνει την εργασία ως προς 
την ποιότητα, την πληρότητα, την πρωτότυπη σκέψη 
και τη συμβολή της στην επιστήμη και με βάση αυτά τα 
κριτήρια την εγκρίνει με πλειοψηφία τουλάχιστον πέ¬ 
ντε (5) Μελών (άρθρο 41, παρ. 3 του ν. 4485/2017) και, 
με σύμφωνη γνώμη τουλάχιστον πέντε (5) Μελών της 
επιτροπής (ΝΣΚ 500/84 Γνμ. Δ/νσης Δικαστικού Γ.Λ.Κ.), 
αξιολογεί τη Διδακτορική Διατριβή με τους βαθμούς 
ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ. Για την απόφαση της η 
Επιτροπή συντάσσει Πρακτικό Αξιολόγησης, το οποίο 
υποβάλλει στη Γραμματεία του Τμήματος. Σε περίπτωση 

κατά την οποία το πρακτικό φέρει υπογραφές τεσσάρων 
μελών της Επταμελούς Επιτροπής, και πέμπτο Μέλος έχει 
υπογράψει την Εισηγητική Έκθεση, ο τίτλος θεωρείται 
ότι έχει χορηγηθεί εγκύρως (ν. 4186/2013, άρθρο 39, 
παρ. 18). 

Ε. Βελτιώσεις της Διδακτορικής Διατριβής. 

Η Επταμελής Εξεταστική Επιτροπή έχει το δικαίωμα 
κατά την αξιολόγηση της, με απλή πλειοψηφία των με¬ 
λών της, να ζητήσει από τον υποψήφιο διδάκτορα να 
επιφέρει εντός εξαμήνου προσθήκες, αλλαγές ή διορ¬ 
θώσεις στο τελικό κείμενο της Διδακτορικής Διατριβής, 
τις οποίες κρίνει απολύτως απαραίτητες, πριν αυτή κατα¬ 
τεθεί στη βιβλιοθήκη του Πανεπιστημίου και τις βάσεις 
δεδομένων που ορίζονται στο άρθρο 16, ενότητα Α του 
παρόντος κανονισμού. 

Σε αυτή την περίπτωση, και οπωσδήποτε πριν από την 
καθομολόγηση του Υποψήφιου Διδάκτορα, ο Επιβλέπων 
οφείλει να βεβαιώσει με έγγραφο του που κατατίθεται 
στη Γραμματεία τουΤμήματοςότι ο υποψήφιος επέφερε 
στο κείμενο της Διδακτορικής Διατριβής τις προσθή¬ 
κες, αλλαγές ή διορθώσεις, όπως αυτές αναφέρονται στο 
Πρακτικό Αξιολόγησης της Επταμελούς Επιτροπής. Εάν 
η προθεσμία των έξι μηνών παρέλθει άπρακτη, τότε με 
σχετική απόφαση της Συνέλευσης η Διδακτορική Δια¬ 
τριβή θεωρείται ότι απορρίφθηκε. 

ΣΤ. Παροχή Βεβαίωσης. 

Στον Υποψήφιο Διδάκτορα μπορεί να χορηγείται από 
τη Γραμματεία του Τμήματος, πριν από την αναγόρευ- 
ση-καθομολόγησή του, βεβαίωση ότι έχει περατώσει 
επιτυχώςτη Διδακτορική Διατριβή του, εφόσον δεν εκ- 
κρεμούν διορθώσεις. 

Άρθρο 15 

Αναγόρευση-καθομολόγησή Διδακτόρων 

Ο Υποψήφιος Διδάκτορας, μετά την ολοκλήρωση της 
παραπάνω διαδικασίας, δικαιούται να υποβάλει στη 
Γραμματεία αίτηση για την αναγόρευση-καθομολόγη- 
σή του. 

Α. Πριν την αναγόρευση/καθομολόγηση, η Διδακτο¬ 
ρική Διατριβή θα πρέπει να έχει τυπωθεί και βιβλιοδετη- 
θεί με τη φροντίδα του Υποψήφιου Διδάκτορα ο οποίος 
καταθέτει με δική του ευθύνη αντίτυπα της Διατριβής 
του ως εξής: 

ί. Υποχρεωτική κατάθεση σε ηλεκτρονική μορφή στο 
Ιδρυματικό Αποθετήριοτης Βιβλιοθήκη του Πανεπιστη¬ 
μίου Αιγαίου. 

ίί. Υποχρεωτική κατάθεση σε ψηφιακή μορφή στη 
Γραμματεία του Τμήματος. 

ίϋ. Υποχρεωτική κατάθεση σε έντυπη μορφή στο Εθνι¬ 
κό Κέντρο Τεκμηρίωσης. 

Συγκεκριμένα, με ευθύνη της Γραμματείας του Τμή¬ 
ματος και σε συνεργασία με τον υποψήφιο Διδάκτορα 
πραγματοποιείται υποχρεωτικά η ηλεκτρονική ανάρ¬ 
τηση της Διδακτορικής Διατριβής στο Εθνικό Κέντρο 
Τεκμηρίωσης και κατόπιν η ταχυδρομική αποστολή ενός 
αντιτύπου της Διατριβής στο Εθνικό Κέντρο Τεκμηρίω¬ 
σης (Εθνικό Κέντρο Τεκμηρίωσης/ΕΙΕ, Βασ. Κωνσταντί¬ 
νου 48,11635, Αθήνα). 


Η Γραμματεία, πριν την καθομολόγηση, οφείλει να 
ελέγξει την κατάθεση της διατριβής στο Εθνικό Αρχείο 
Διδακτορικών Διατριβών του Εθνικού ΚέντρουΤεκμηρί- 
ωσης (Ηΐΐρ5://ρΓιάιη5.θΙ<ΐ.9Γ/ρΓιάιη5). 

Τα ανωτέρω αποτελούν απαραίτητη προϋπόθεση προ- 
κειμένου να πραγματοποιηθεί η αναγόρευση - καθομο¬ 
λόγηση - απονομή Διπλώματος στον/στην ΥΔ. 

ίν. Ο Υποψήφιος Διδάκτορας καταθέτει, υποχρεωτικά, 
υποχρεωτικά, δύο ηλεκτρονικά αντίτυπα της Διατριβής 
σε μορφή ψηφιακού δίσκου (ΘΘ) στην ΕΘΝΙΚΗ ΒΙΒΛΙ¬ 
ΟΘΗΚΗ ΤΗΣ ΕΛΛΑΔΟΣ σύμφωνα με το ν. 3149/2003, 
άρθρο 12, παρ. 7.α και 9 ή τα αντιστοίχως ισχύοντα κατά 
τον χρόνο περάτωσης της διατριβής. Τα Έϋε πρέπει να 
φέρουν ετικέτα με το όνομα του Διδάκτορα, τον τίτλο 
της Διατριβής και το όνομα του Πανεπιστημίου, καθώς 
και την ημερομηνία παρουσίασης και αξιολόγησης της 
(Εθνική Βιβλιοθήκη της Ελλάδος, Τμήμα Εισαγωγής, 
κτήριο Βοτανικού, Λ. Αθηνών 31-33 και Σπύρου Πάτση 
12,10447 Αθήνα). 

Ο υποψήφιος μπορεί μετά από συνεννόηση με την 
ΕΘΝΙΚΗ ΒΙΒΛΙΟΘΗΚΗ ΤΗΣ ΕΛΛΑΔΟΣ να ακολουθήσει 
εναλλακτικό τρόπο κατάθεσης του ψηφιακού αρχείου 
της Διαρτιβής και των παραπάνω αναφερόμενων συνο¬ 
δευτικών στοιχείων. Ο Υ.Δ. καταθέτει προαιρετικά στη 
Βιβλιοθήκη της Βουλής των Ελλήνων ηλεκτρονικό αντί¬ 
τυπο της Διατριβής, με τη μορφή είτε ψηφιακού δίσκου 
(ΘΘ) είτε κοινοποίησης στην ηλεκτρονική διεύθυνση 
ΓθίθΓθηςθ@ρ3Γΐί3ΐηθηΐ.9Γτου συνδέσμου (ΙίηΚ) προς το 
Εθνικό Κέντρο Τεκμηρίωσης, όπου θα έχει ήδη αναρτη- 
θεί η Διατριβή του. 

Β. Ο Υποψήφιος Διδάκτορας προσκομίζει στη Γραμ¬ 
ματεία μαζί με την αίτηση του για ενεργοποίηση της 
διαδικασίας αναγόρευσης-καθομολόγησης, τα εξής δι- 
καιολογητικά: 

1. Βεβαίωση από τη Φοιτητική Μέριμνα περί μη ύπαρ¬ 
ξης εκκρεμοτήτων (επιστροφή κλειδιού δωματίου φοι¬ 
τητικής εστίας, επιστροφή βιβλιαρίου υγειονομικής 
περίθαλψης και μη ύπαρξη εκκρεμοτήτων για λόγους 
διαμονής σε φοιτητική εστία κατά τους θερινούς μήνες). 

2. Σε περίπτωση συμμετοχής στο Πρόγραμμα ΕΓ35ηηυ5, 
βεβαίωση από το Γραφείο ΕΐΈειτιυε περί μη ύπαρξης οι¬ 
κονομικών εκκρεμοτήτων 

3. Απόδειξη για την καταβολή της αξίας της περγα¬ 
μηνής σε περίπτωση που ο Υ.Δ. επιθυμεί τη χορήγηση 
του (και με βάση όσα ισχύουν κάθε φορά σύμφωνα με 
αποφάσεις των αρμοδίων οργάνων). 

4. Δελτίο ειδικού φοιτητικού εισιτηρίου (Ακαδημαϊκή 
Ταυτότητα) σε περίπτωση που είναι σε ισχύ. 

5. Βεβαίωση κατάθεσης της Διδακτορικής Διατριβής 
στη Βιβλιοθήκη του Πανεπιστημίου Αιγαίου. 

6. Βεβαίωση από τη Βιβλιοθήκη περί μη ύπαρξης εκ¬ 
κρεμοτήτων. 

Γ. Σε συνεδρίαση της Συνέλευσης του Τμήματος και 
παρουσία του Υποψήφιου Διδάκτορα ο Πρόεδρος του 
Τ μήματος θέτει δημόσια υπόψη του Σώματος τα σχετικά 
έγγραφα που πιστοποιούν την επιτυχή ολοκλήρωση της 
διαδικασίας προφορικής παρουσίασης και αξιολόγησης 
της Διδακτορικής Διατριβής και ακολουθεί η δημόσια 
αναγόρευση/καθομολόγησή του, καθώς και η απονομή 

του Διδακτορικού Διπλώματος σε δύο αντίτυπα (άρθρο 
45, παρ. 2 του ν. 4485/2017). 

Λεπτομέρειες της ανωτέρω διαδικασίας καθώς και 
ο τύπος του Διδακτορικού Διπλώματος προβλέπονται 
στη σχετική τυποποιημένη διαδικασία του Ιδρύματος 
και αντίστοιχη Απόφαση Συγκλήτου.Το κείμενο καθομο¬ 
λόγησης του/της Ύποψ. διδάκτοροςτου Πανεπιστημίου 
Αιγαίου έχει εγκριθεί με Απόφαση Συγκλήτου της υπ' 
αριθμ. 7 έκτακτης συνεδρίας (επαναληπτική)/18.07.2017 
(ΦΕΚ 2737/4-8-2017, τ.Β'). Σύμφωνα με την υπ' αριθμ. 
21/19-1 -2017, θέμα 7.4 απόφαση της Συγκλήτου, ή όπως 
κάθε φορά ισχύει, δίνεται η δυνατότητα πραγματοποίη¬ 
σης καθομολόγησης και απονομήςτου διδακτορικού δι¬ 
πλώματος σε υποψήφιους/ες διδάκτορες που διαμένουν 
αποδεδειγμένα στο εξωτερικό, ενώπιον των ελληνικών, 
πρεσβευτικών και προξενικών αρχών. 

Το Διδακτορικό δίπλωμα μπορεί να χορηγείται και σε 
περγαμηνή, αν τούτο ζητηθεί από τον/την ίδιο/α τον/την 
Διδάκτορα και καταβληθεί η αξία που κάθε φορά ορί¬ 
ζεται αρμοδίως σύμφωνα με τα οριζόμενα παραπάνω. 

Άρθρο 16 

Διαγραφή υποψηφίων διδακτόρων 

Α. Η Συνέλευση του Τμήματος Επιστημών της Θάλασ¬ 
σας, μετά από εισήγηση κατά πλειοψηφία τηςΤριμελούς 
Συμβουλευτικής Επιτροπής, δύναται να αποφασίσει τη 
διαγραφή Υποψηφίου Διδάκτορα, 
α) του οποίου/ας η πρόοδος κρίνεται ανεπαρκής ή 
στάσιμη ή, 

β) διότι ο Υποψήφιος έχει αναιτιολόγητα διακόψει το 
έργο της εκπόνησης της Διατριβής ή, 
γ) διότι δεν ανταποκρίνεται στις ανατεθειμένες σε αυ- 
τόν/ην εκπαιδευτικές υπηρεσίες του Τμήματος ή, 
δ) δεν παρέχει το ανατεθέν σε αυτόν/ην επικουρικό 
έργο ή, 

ε) δεν υποβάλλει ετήσιες εκθέσεις προόδου σε συνερ¬ 
γασία με την Τριμελή Συμβουλευτική Επιτροπή (βλέπετε 
και υπ' αριθμ. 237/2014 Γνωμ ΝΣΚ) ή, 
στ) έχει παραβιάσει τις κείμενες διατάξεις όσον αφορά 
στην αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, ή, 
ζ) αυτοδίκαια κατόπιν αιτήσεωςτου Υ.Δ. 

Β. Εάν ο υποψήφιος διδάκτορας, κατά τη διάρκεια εκ¬ 
πόνησης ή παρουσίασης της Διδακτορικής Διατριβής 
του, υποπέσει σε παράπτωμα που εμπίπτει στο δίκαιο 
περί πνευματικής ιδιοκτησίας (ν. 2121/1993, όπως ισχύει) 
και υπόκειται στις ρυθμίσεις περί εννόμου προστασίας, 
μπορεί να επιβληθούν κυρώσεις κατόπιν απόφασης των 
αρμοδίων Οργάνων, με βάση τις κείμενες διατάξεις. 

Γ. Ο Υποψήφιος Διδάκτορας διαγράφεται, κατόπιν από¬ 
φασης της Συνέλευσης, όταν έχει υπερβεί τον μέγιστο 
χρόνο ολοκλήρωσης της διατριβής που έχει θεσπίσει το 
Τμήμα (άρθρο 45, παρ. 2 του ν. 4485/2017). 

Άρθρο 17 

Ανάκληση Διδακτορικού Διπλώματος 

Διδακτορικός Τίτλος που χορηγήθηκε είναι δυνατόν 
να ανακληθεί ή ακυρωθεί, εάν αποδειχθεί ότι δεν συνέ¬ 
τρεχαν την εποχή της απόκτησης του οι εκ του νόμου 


και του παρόντος Κανονισμού προϋποθέσεις κτήσης του 
και, κατεξοχήν αλλά μη περιοριστικά, εάν αποδειχθεί ότι 
το σύνολο ή μέρος της Διδακτορικής Διατριβής αποτελεί 
προϊόν λογοκλοπής. 

Η ανάκληση ή ακύρωση γίνεται μετά από πλήρως 
τεκμηριωμένη εισήγηση της Συνέλευσης του Τμήμα¬ 
τος Επιστημών της Θάλασσας η οποία κοινοποιείται 
στον/στην Πρύτανη του Ιδρύματος, (βλ και υπ' αριθμ. 
347/2013 Γνωμ. ΝΣΚ) 

Άρθρο 18 

Εκπόνηση Διδακτορικής Διατριβής 
με συνεργαζόμενο ερευνητικό κέντρο 
ή ινστιτούτο της ημεδαπής 
και ομοταγή ιδρύματα ή ινστιτούτα 
της αλλοδαπής (συνεπίβλεψη) 

Το Τμήμα Επιστημών της Θάλασσας του Πανεπιστη¬ 
μίου Αιγαίου είναι δυνατό να αναθέσει την εκπόνηση 
Διδακτορικής Διατριβής σε συνεπίβλεψη με συνεργαζό- 
μενο ερευνητικό κέντρο ή ινστιτούτο της ημεδαπής και 
ομοταγή ιδρύματα ή ινστιτούτα της αλλοδαπής, εφόσον 
πληρούνται οι προϋποθέσεις που προβλέπει το άρθρο 
43, παρ. 3 του ν. 4485/2017. 

Άρθρο 19 
Λοιπές ρυθμίσεις 

Α. Γιατους ΥποψήφιουςΔιδάκτορεςτουΤμήματος Επι¬ 
στημών της Θάλασσας του Πανεπιστημίου Αιγαίου, όσον 
αφορά στην υλικοτεχνική υποδομή, τη γραμματειακή 
κάλυψη, την τεχνολογική και οικονομική υποστήριξη, 
τα βραβεία, τις υποτροφίες και τη φοιτητική μέριμνα, 
ισχύουν οι εκάστοτε κείμενες διατάξεις του Νόμου και οι 
αποφάσεις της Συγκλήτου ή άλλων αρμοδίων οργάνων 
του Πανεπιστημίου Αιγαίου για τους φοιτητές και φοιτή¬ 
τριες του μεταπτυχιακού κύκλου σπουδών. 

Ειδικότερα, με βάση τη νομοθεσία όπως κάθε φορά 
ισχύει, οι Υποψήφιοι Διδάκτορες δικαιούνται πλήρη 
υγειονομική και νοσοκομειακή περίθαλψη στο Εθνικό 
Σύστημα Υγείας με κάλυψη των σχετικών δαπανών από 
τον Εθνικό Οργανισμό Παροχής Υπηρεσιών Υγείας (παρ. 
3, άρθρο 31 του ν. 4452/2017), δάνεια (σύμφωνα με τις 
διατάξεις της παρ. 8, του άρθρου 43 του ν. 2413/1996), 
δελτίο ειδικού φοιτητικού εισιτηρίου (σύμφωνα με 
την Φ5/11496/Β3 κοινή υπουργική απόφαση (ΦΕΚ 
2234/4.10.2011 τ.Β')), σίτιση (σύμφωνα με τους όρους και 
τις προϋποθέσεις της υπ' αριθμ. Φ5/68535/Β3/18-6-2012 
κοινή υπουργική απόφαση (ΦΕΚ 1965/18-6-2012, τ.Β')) 
και στέγαση (σύμφωνα με τις αποφάσεις των αρμοδίων 
οργάνων του Πανεπιστημίου Αιγαίου). 

Άρθρο 20 

Μεταβατικές διατάξεις 

Οι διατάξεις του ν. 4485/2017 εφαρμόζονται και για 
τους/τις Υ.Δ. που έχουν γίνει δεκτοί/ές πριν από την έναρ¬ 
ξη ισχύος του, εφόσον δεν έχει οριστεί, κατά την έναρξη 
της ισχύος του, η επταμελής εξεταστική επιτροπή του άρ¬ 
θρου 41 του νόμου (άρθρο 85, παρ. 5 του ν. 4485/2017). 

Οι Υ.Δ. που υπάγονται στην ανωτέρω κατηγορία και 
έχουν υπερβεί την ανώτατη διάρκεια εκπόνησης διδα- 

κτορικής διατριβής (δηλαδή τα έξι χρόνια), υποχρεού- 
νται να την ολοκληρώσουν εντός τριετίας από τη δημο¬ 
σίευση στο ΦΕΚτου παρόντος Κανονισμού. 

Άρθρο 21 
Τελικές διατάξεις 

Με απόφαση της Συνέλευσης του Τμήματος καταρ¬ 
τίζεται ο Κανονισμός Διδακτορικών Σπουδών του, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυ¬ 


ακό τόπο του Τμήματος και κοινοποιείται στο Υπουρ¬ 
γείο Παιδείας, Έρευνας και Θρησκευμάτων (άρθρο 45 
τουν. 4485/2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 2 Φεβρουάριου 2018 

Ο Πρύτανης 

